stanford-oval/wikipedia huggingface dataset:
תנועת בעלי חיים ביבשה
תנועה בלא גפיים > סוג התנועה

לכמה מסוגי בעלי החיים, דוגמת העלוקות, יש כפתורי הצמדה משני צדי הגוף. הן מעגנות את גופן לעצם בעזרת הכפתור האחורי ואז מתקדמות, מעגנות את גופן בעזרת הכפתור הקדמי, מושכות את גופן וכך הלאה. גם בעל חיים בעל רגליים כדוגמת זחלים מסוימים נעים באופן זה, כשהם משתמשים בגפיים על מנת להיאחז בעצם.
בעלי חיים נטולי גפיים יכולים לנוע גם בעזרת "גל תנועה רגלי", תנועה גלית של תחתית הגוף. זו שיטת התנועה העיקרית שבשימוש רכיכות כחלזונות וחשופיות, כמו גם תולעים שטוחות גדולות, כמה תולעים אחרות ואפילו כלבי ים. הגלים יכולים לנוע בכיוון הפוך לתנועה, ואז הם מכונים "גלים נסוגים", או באותו כיוון ואז הם מכונים "גלים ישירים". תולעי אדמה (שלשולים) נעים בעזרת גלים נסוגים הנעים כשהתולעים מרחיבות ומכווצות את גופן לחלופין לאורך גופן, הקטעים בגופן אותם הן מרחיבים נאחזים במצע באמצעות הזיפים. רכיכות ימיות דוגמת הצלחיות, שלעיתים עולות על היבשה, נוטות לנוע תוך שימוש בגלים נסוגים. לעומת זאת, רכיכות יבשתיות דוגמת חלזונות וחשופיות נוטות להשתמש בגלים ישירים. תולעי פיתיון (Arenicola marina) וכלבי ים משתמשים אף הם בגלים ישירים.
מרבית הנחשים נעים ב"תנועת התפתלות צדית" (lateral undulation) שבה גל צדי נע במורד גוף הנחש בכיוון הפוך לתנועת הנחש ודוחף את הנחש מעבר לתוואים בלתי סדירים בקרקע. תוואים אלו נדרשים על מנת לנוע בשיטה זו. צורה נוספת של תנועה בשימוש אצל חלק מהנחשים, בייחוד נחשים גדולים, דוגמת הפיתון והבואה היא "תנועה ישרה" (rectilinear locomotion). בצורת תנועה זו דוחפים קשקשים גדולים המצויים בבטן הנחש את הנחש קדימה או אחורה. סוג תנועה זה יעיל רק על משטחים ישרים ונעשה בה שימוש בתנועה איטית ושקטה, כאשר הנחש אורב לטרף. נחשים משתמשים גם ב"תנועת קונצרטינה" על מנת לנוע באיטיות במחילות. בתנועה זו הנחש מעגן חלקים מגופו לקירות המחילה כשהוא מתכווץ ומתרחב. לבסוף, נחשים ממשפחת הפתניים משתמשים בשיטה המהירה והמיוחדת של "זחילה לוליינית" (sidewinding) על חול או על אדמה רופפת. הנחש נע כשהוא משליך את פלג גופו הקדמי בכיוון התנועה ואז מצרף את פלג גופו האחורי בזווית ישרה לתנועה.
גלגול

אף שבעלי חיים מעולם לא פיתחו גלגלים לתנועה, מספר קטן של בעלי חיים יכול לנוע לעיתים על ידי "גלגול" של כל גופם. ניתן לחלק את "החיות המתגלגלות" לכאלו המתגלגלות בכוח הכבידה ולכאלו המתגלגלות תוך שימוש בהנעה עצמית.
גלגול > גלגול בעזרת כבידה

בדוגמה לגלגול בעזרת כבידה ניתן לצפות בהתנהגות של כמה מינים של סלמנדרה בעלת רגלים שאצבעותיהם מחוברות בקרומי שחייה (ולכן מכונה באנגלית Web-toed salamander) ממשפחת Hydromantes (למשל  Hydromantes platycephalus), סלמנדרה שאורכה 10 ס"מ השוכנת על הרים נישאים ברכס סיירה נבדה בקליפורניה. כאשר הסלמנדרה חשה מאוימת היא מתכרבלת לכדור קטן ומתגלגלת במורד ההר.
קרפדה מהמין Oreophrynella niger (באנגלית Pebble toad - קרפדת חלוק האבן) חיה על פסגת טפוי (כינוי להר שולחן) ברמות של גויאנה שבאמריקה הדרומית. כאשר היא חשה מאוימת, לעיתים קרובות על ידי טרנטולה, היא מתכרבלת לכדור, וכיוון שהיא חיה על מדרון, מתגלגלת בכוח הכבידה כמו חלוק נחל.
מין העכביש מהסוג Carparachne השוכן במדבר נמיב, מסוגל להתגלגל במורד חולית, תכונה שהקנתה לו את שמו האנגלי " Namib wheeling spiders" (העכביש המתגלגל של נמיב). העכביש נוקט בדרך פעולה זו על מנת להימלט בהצלחה מטורפים דוגמת צרעות העכביש (צרעה ממשפחת הצרעכבישיתיים - Pompilidae) המטילים ביצים על העכביש לאחר שמשתקים אותו באמצעות ארס על מנת שישמש אוכל לפגיות כשהביצים יבקעו. העכבישים מטים את גופם הצדה ואז מתגלגלים על רגליהם המכופפות. סיבוב העכביש מהיר, כשהמין Carparachne aureoflava (באנגלית golden wheel Spider - עכביש הגלגל הזהוב) מתגלגל עד 20 פעם בשנייה ונע במהירות של מטר בשנייה. במהירות זו נראה העכביש המתגלגל ככדור מטושטש.
פנגולין, סוג של יונק המכוסה בקשקשים, מתכדר לכדור הדוק כשהוא מאוים. דווח על פנגולינים שנמלטו מסכנה על ידי גלגול תוך שימוש בכוח הכבידה או בהנעה עצמית. חוקר דיווח על פנגולין בסומטרה שכאשר נמלט מהחוקר רץ לקצה הצוק, התכרבל לכדור והתגלגל במורד המדרון, כשהוא מרסק את הצמחייה בדרכו, ומכסה מרחק של 30 מטרים או יותר בתוך 10 שניות.
גלגול > הנעה עצמית

שני המינים המהירים ביותר בעולם הזוחלים: ממבה שחורה ואיגואנה קוצנית שחורה.
כאשר הזחל של העש Pleuroptya ruralis מותקף הוא נוגע בראשו עם זנבו ומתגלגל אחורה, עד 5 סיבובים בקצב של 40 ס"מ לשנייה, פי 40 ממהירותו הרגילה.
Nannosquilla decemspinosa, מין של טרפידים קצר רגליים וארוך גוף, חי בחופים החוליים הרדודים לאורך חוף האוקיינוס השקט באמריקה התיכונה והדרומית. כאשר הטרפיד, שאורכו 3 ס"מ, מוצא את עצמו על קרקע יבשה עקב שפל מהיר, הוא שוכב על גבו ומבצע גלגול באוויר שוב ושוב. בעל החיים נע עד 2 מטרים כל פעם, כשהוא מסתובב בין 20 ל-40 פעמים, במהירות של עד 72 סיבובים לדקה, כ-1.5 אורכי גוף לשנייה. החוקרים מעריכים שהטרפיד פועל כגלגל אמיתי כ-40% מהזמן במהלך סדרת הגלגולים. יתרת ה-60% מהזמן הוא צריך לאתחל את הגלגול על ידי שימוש בגופו להטיל עצמו למעלה וקדימה.
גם הפנגולינים מתגלגלים מפני סכנה בשיטות של הנעה עצמית. חוקר אריות בסרנגטי שבטנזניה ראה מקרה שבו הקיפה קבוצת אריות פנגולין, אך לא יכלה לטרוף אותו משום שהחיה, שפלג גופה העליון מוגן בקשקשים, התכרבלה לכדור של קשקשים. משום כך התקבצו האריות סביב הפנגולין והמתינו, כשהם מנמנמים מדי פעם. כשהוא מוקף אריות, נפתח הפנגולין מעט, דחף עצמו והתגלגל למרחק מה, עד שכאשר עשה זאת מספר פעמים התרחק מהאריות למרחק בטוח. תנועה באופן זה אפשרה לפנגולין לנוע כשהוא מוגן על ידי מעטה שריון הקשקשים כשהוא מכודרר.
שיאני המהירות ביבשה

| 0 | 1 | 2 | 3 |
| --- | --- | --- | --- |

| 4 מינים המותאמים לריצות בערבות: הברדלס, האנטילוקפרה האמריקנית, האימפלה ודאמאליסק הסהר | 4 מינים המותאמים לריצות בערבות: הברדלס, האנטילוקפרה האמריקנית, האימפלה ודאמאליסק הסהר | 4 מינים המותאמים לריצות בערבות: הברדלס, האנטילוקפרה האמריקנית, האימפלה ודאמאליסק הסהר |  |
בעל החיים היבשתי המהיר ביותר הוא הברדלס, המסוגל להגיע למהירות של 110 ק"מ לשעה, אם כי לזמן קצר בלבד שאחריו הוא חייב לנוח במשך זמן ממושך על מנת להוריד את חום גופו. הלטאה המהירה ביותר היא איגואנה קוצנית שחורה (Ctenosaura similis), שמהירותה המרבית 35 ק"מ לשעה.
ראו גם

תעופת בעלי חיים
הערות שוליים

↑  Stephen m. Reilly and Jason a. Elias, Locomotion in alligator mississippiensis: kinematic effects of speed and posture and their relevance to the sprawling-to-erect paradigm"
↑  The Carnian Age - 3
↑   הניו יורק טיימס, חוקרים גילו מדוע ישנם נחשי מדבר שלא מתקדמים ישר, באתר הארץ, 14 בפברואר 2021
↑  ריצ'רד דוקינס, "Why don’t animals have wheels?"
↑  Mount Lyell Salamander
↑  Pebble toad's rock and roll life
↑  Who You Callin' Shrimp?
↑  Smaller Night Animals
↑  The relation between maximal running speed and body mass in terrestrial mammals
יבשתן מהלך עם סנפיריו.
עכסן עכני יוצר גלי חול בתנועתו
מפרקי הירכיים והיציבה של הרגליים האחוריות.
 משמאל לימין: משתרע, זקוף לגמרי, וזקוף עמודי (יציבה של קבוצת בעלי החיים Rauisuchia שנכחדה).
"תולעת הקטיפה" בעל חיים ממערכת נושאי הציפורניים
קנגורו מקפץ
אליגטור בהילוכו
ארנבת מקפצת.
חלזון מחליק
פנגולין הכף (Manis temmincki) בעמדת התגוננות
פינגווינים קיסריים מחליקים.
Fable

| --- | --- |

 סינגל בביצוע רוברט מיילס
 מתוך האלבום Dreamland
 יצא לאור:  1996
 סוגה:  Dream house
 אורך:  7:16
 חברת תקליטים:  סוני 
 
Fable הוא שיר אינסטרומנטלי של רוברט מיילס, שיצא לאור בשנת 1996, כסינגל השני מאלבומו Dreamland שיצא שנה לאחר מכן. השיר הולחן על ידי מיילס וזכה להצלחה עולמית. הוא יצא לאחר הסינגל "children" שהוציא מיילס, שהביא אותו לזכות בהכרה עולמית.
הסינגל הגיע לעשרת הגדולים באוסטריה, בלגיה, פינלנד, צרפת, גרמניה, אירלנד ובריטניה. בנוסף, הגיע למקום הראשון במצעד שירי המועדונים של הבילבורד, והשהה בראש המצעד שבוע אחד.
בקליפ לשיר מיילס נרדם על הספה ליד הטלוויזיה. על הקיר מאחוריו שלוש נשים המבצעות תנועות של שחיה צורנית.
בישראל שימש השיר כאות הפתיחה של יומן הערב של רשת ב'.
הערות שוליים

↑  איתמר זהר, המוזיקאי רוברט מיילס, שהתפרסם בזכות הלהיט "Children", מת בגיל 47, באתר הארץ, 10 במאי 2017
| --- | --- |
בקרת זהויות :  MusicBrainz release group: daade703-ff32-47ca-b784-0efa7df18f7f
תנועת דרור-ישראל

| --- | --- |


משמאל - חולצת תנועת דרור-ישראל. העיצוב בהשראת חולצת תנועת הנוער העובד והלומד (מימין), כשהצבע הכחול הוחלף בגוון כהה יותר, והשרוך של תנועת הנוער הוחלף בצווארון "V" אדום.
 מדינה:  ישראל 
 מטה הארגון:  דרך ההגנה 34, תל אביב־יפו
 מזכיר כללי:  פסח האוספטר
 תקופת הפעילות:  2006–הווה (כ־18 שנים) 
 www.drorisrael.org.il
 
תנועת דרור-ישראל הוקמה בשנת 2006 ומאגדת בתוכה את תנועת הנוער "הנוער העובד והלומד", תנועת הבוגרים "מחדשי רעיון החלוץ בישראל" (מרח"ב), ואת "קהילת קיבוצי הקבוצות השתפנים משימתיים".
הקמת התנועה

מאז הקמתה בשנות ה-20 ועד שלהי שנות ה-80 של המאה ה-20, אפיק הפעולה המקובל בתנועת הנוער העובד והלומד היה חיים בוגרים במסגרת קיבוץ. בוגרי התנועה היו מצטרפים לקיבוץ קיים או מקימים קיבוץ חדש. עד קום המדינה, הקמת הקיבוצים על ידי בוגרי התנועה התבצעה במבצעים לאומיים (כגון: חומה ומגדל, שלושת המצפים, 11 הנקודות) לאחר תקופת הכשרה. מאז קום המדינה הוקמו קיבוצים באמצעות היאחזות נח"ל. בוגרי הנוער העובד והלומד הקימו וחיזקו למעלה ממאה קיבוצים ביובל השנים 1930–1980.
לאחר תהליכי השינוי וההפרטה בקיבוצים במהלך שנות ה-90, בוגרי התנועה התקשו לממש במסגרתם את ערכי השיתוף והחלוציות. שינויים אלה הביאו לתהליך של חשיבה מחודשת על יעדי ההגשמה בתנועת הנוער העובד והלומד, תהליך שכונה "להוביל שנית" שהתקיים בין השנים 1992 ל-1995, ובמסגרתו הוחלט לשנות את אפיק ההגשמה בתנועה. במקום יעד ההגשמה המסורתי בחרו הבוגרים להקים תנועת בוגרים שתפנית-משימתית המגשימה את הייעוד החלוצי באופנים אחרים. בוגרי התנועה החלו להתרכז בהקמת קיבוצי מחנכים וקיבוצים עירוניים בהקמת ארגונים קואופרטיביים, בעשייה חינוכית ועוד.
תנועת הבוגרים של הנוער העובד והלומד (מרח"ב) מונה -1,000 חברים[דרוש מקור] המאורגנים במעגלים שונים. גודלה של התנועה, הקשרים בין תנועת הבוגרים לתנועת הנוער והרצון בהרחבת הפעילות הובילו להחלטה להקים את תנועת דרור ישראל, שתאגד בתוכה את מכלול פעילויות "הנוער העובד והלומד", ארגונים חדשים שהוקמו על ידי בוגרי התנועה, ואת מסגרות חייהם המגוונים של בוגרי התנועה.
בשנת 2006 החלה תנועת הבוגרים לשלוח עשרות צעירים בשנה לפעול בחטיבת בני המושבים.
הנוער העובד והלומד החליטה על ייסוד תנועת דרור-ישראל בישיבת מזכירות החניכים הארצית (מוסד נציגותי של חניכי הנוער העובד והלומד) בנובמבר 2008. החלטת המזכירות והצטרפות תנועת הנוער לאותה תנועה רעיונית הביאה להקמת תנועת דרור-ישראל המשותפת לחניכי הנוער העובד והלומד ובוגריו. לתנועה הצטרפו גם בוגרים של הבונים דרור שעלו לישראל.
התנועה זכתה בפרס יגאל אלון למעשה מופת חלוצי לשנת תשע"א (2011).
באוקטובר 2018 פרשה תנועת הנוער בני המושבים מתנועת דרור-ישראל בשל טענות שאנשי תנועת הנוער העובד והלומד לא העבירו לתנועת בני המושבים עשרות מיליוני שקלים שקיבלו עבור פעילותה וכן טענות בדבר אי סדרים כספיים.
הקשר לתנועת דרור בגולה

תנועת דרור ישראל אימצה את שמה ואת רעיונותיה של תנועת "דרור-פרייהייט", שפעלה באירופה בתקופת מלחמת העולם השנייה ואחריה ולקחה חלק פעיל במרידות בגטאות. חווקה פולמן-רבן, חניכת תנועת דרור ההיסטורית וחברה באי"ל בוורשה גרסה כי:
תנועת 'הנוער העובד' של היום ממשיכה את אופייה וערכיה של תנועת 'דרור' החלוצית של לפני המלחמה ובזמן המלחמה, במחתרת ובמרד
בנאום בבית העלמין של לוחמי הגיטאות ביום השואה תשס"ו אמר פסח האוספטר, מזכ"ל דרור-ישראל:
...בשמו של המרכז החי הכלל תנועתי,
אשר עמס על כתפיו ההסכמה ההכרעה, 
להקים את התנועה דרור מאפר, עפר, השיכחה ההשכחה 
ולתת לה חיים על זו האדמה...
מעגלי חיים

התנועה, שעל חניכיה וחבריה נמנים ילדים מגיל בית ספר יסודי ואילך, מגדירה עצמה כ"תנועת חיים", ומסגרות החיים, החינוך וההגשמה שלה מקיפים את חיי החבר לפי תנאי חייו המשתנים כפעוט, ילד, נער, בוגר ומבוגר. בימינו פועלים במסגרת דרור ישראל ארבעה מעגלי חיים: "בית הדמיון היוצר" מיועד לפעוטות וילדים עד גיל בית ספר יסודי. "תנועת הנוער" מיועדת לגיל הנעורים עד הגיוס לצבא. תנועת הבוגרים (מרח"ב) מיועדת לצעירים בישראל. קהיליית קיבוצי הקבוצות השתפניים-משימתיים מיועדת למבוגרים.
מעגלי חיים > מעגל תנועת הנוער

במעגל זה חברים החניכים בקבוצת שווים במסגרת חברות הנערים והילדים (קרי - קנים, סניפים, מועדונים וכדומה) בתנועת הנוער העובד והלומד. המעגל מכיל בתוכו מגוון של צורות פעילות (קן עירוני/קיבוצי, מועדון נוער קהילתי, סניף מחדשים לנוער עובד, בתים למדע ועמדה וכו') על מנת להתאים עצמו לסביבה בה הוא מתקיים ולצורכי הנערים עצמם. הדגש הוא על אוטונומיה, אחריות חברתית-קהילתית, הדרכה צעירה וקיום קבוצות על פי שכבת גיל שעוברות תהליך משותף. חניכי תנועת הנוער שבוחרים לעשות כן, "יוצאים להגשמה" בחוות ההכשרה, ולפעמים בוחרים להמשיך את חברותם בתנועה גם בתור בוגרים, וזאת במסגרת מעגלי החיים האחרים.
מעגלי חיים > מעגל תנועת הבוגרים (מרח"ב)

מרח"ב - מחדשי רעיון החלוץ בישראל, היא תנועת הבוגרים של הנוער העובד והלומד. היא צמחה מתוך תנועת הנוער כנתיב הגשמה אלטרנטיבי לקיבוץ, עקב השינויים שחלו בתנועה הקיבוצית.
חברי תנועת הבוגרים חיים בקומונות בכל רחבי הארץ, במרחב העירוני והכפרי כאחד ועוסקים בפעילות חינוכית, בתנועת הנוער ומחוצה לה. חברי מרח"ב נעים בין גילאי 21 (בפרק המשימה, כחלק ממסלול השירות בנח"ל) עד 30 לערך. הדגש במעגל זה הוא על "התנסות" - שילוב של למידה וניסיון, באורחות חיים שיתופיים וחינוכיים.
מעגלי חיים > מעגל קהיליית קיבוצי הקבוצות השתפניים-משימתיים

בקהיליית קיבוצי הקבוצות השתפניים-משימתיים חיים חברי דרור ישראל המבוגרים ומשפחותיהם. חברים אלה בדרך כלל בעשור הרביעי לחייהם או מבוגרים יותר, חיים ביישובים רבים בישראל, בצורות חיים שונות, וממשיכים בהגשמת ערכי התנועה במסגרת חייהם המבוגרים. גם חברי מעגל זה עוסקים בחינוך במסגרת אחד מאפיקי הפעולה של תנועת דרור-ישראל, אולם לרוב אינם פועלים במסגרת תנועת הנוער. רבים הם בוגרי "בית המדרש למורי עם" - מסלול לימודים אקדמאי המתקיים במכללה האקדמית בית ברל, המיועד לחברי התנועה ותנועות בוגרים נוספות ואשר מקנה תואר ראשון בחינוך, בהתמחויות שונות.
קבוצות וקיבוצי המחנכים

האופן המרכזי שבו חיים בוגרי תנועת הנוער הוא זה של קבוצות וקיבוצי מחנכים. המילה "קבוצה" מתארת בראש ובראשונה שותפות רעיונית, אולם שותפות זו מקבלת גם ביטויים כלכליים וחינוכיים. החברים חיים בקהילות וקבוצות שיתופיות, קיבוצים וקיבוצים עירוניים, ומקיימים פעילויות ומשימות חינוכיות בתנועת הנוער ומחוץ לה. קיבוצי המחנכים מונים[דרושה הבהרה] כ-1,200 חברים בכ-80 קבוצות[דרוש מקור]. כל "קיבוץ" מונה בין 30 ל-100 חברים המחולקים ע"פ רוב למספר קבוצות (על כן יש להבין את המונח "קיבוץ" בהקשר זה כאוסף של קבוצות). בכל שנה מצטרפים לקיבוצי המחנכים עוד כ-100 חברים בוגרי שירות צבאי (בעיקר במסלול נח"ל) או אזרחי. אופן החיים המשותפים שונה ומשתנה בין הקבוצות והוא מעוצב על ידי בחירותיהם האישיות; הקבוצות מעצבות את אופיין ואת אופן חברותם בתנועה באופן בלתי פוסק.
חברי התנועה ברובם חיים אורח חיים צנוע והתנדבותי. חלק ניכר מהכנסות הבוגרים מקורו במשרות בתחום ההדרכה והחינוך. קיימים בתנועה גם מספר קואופרטיבים יצרניים, חלקם חינוכיים, אשר מסייעות לקיומה הכלכלי, וחלק מהחברים עובדים בעבודות שונות.
קיבוצי התנועה הם רביד ואשבל. התנועה מפעילה גם קיבוצי מחנכים עירוניים בערים: מצפה רמון, באר שבע, אשקלון, שדרות, רחובות, ראשון לציון, תל אביב, הדר הכרמל חיפה, עפולה, כרמיאל, נתניה, פתח תקווה, עכו, וירושלים, רמת גן, חולון, אזור, טבריה, ואלמוג.
אפיקי פעולה > ערכי הארגון ומטרותיו

החברים הבוגרים בתנועה שואפים לבסס את אורח חייהם על הערכים של תנועת הנוער. התנועה פועלת לאור תפיסה של שינוי חברתי באמצעות חינוך ודוגלת ברעיונות של שוויון ערך האדם, ציונות סוציאליסטית, חלוציות, חתירה לשלום וערכי תנועת העבודה; ובאורח חיים של הגשמה, שיתוף וחינוך.
אפיקי פעולה > נוער

חברי תנועת דרור-ישראל מחנכים עשרות אלפי בני נוער, ילדים וצעירים במסגרות שונות - פורמליות ובלתי פורמליות. כל "קיבוץ" אחראי על אזור גאוגרפי מסוים (אולם קיימים שיתופי פעולה בין הקיבוצים והאזורים על פי רוב חופפים) ובהתאם לגודלו ולצורכי המקום בא במגע חינוכי עם בין 2,000 ל-4,000 בני נוער. הפעילות החינוכית מיועדת לכלל הסקטורים בחברה הישראלית: יהודים, עולים, ערבים, בדואים, דרוזים, בני נוער מהמרחב ההתיישבותי והעירוני וכו'. התנועה רואה חשיבות עליונה בפעולה בתוך כלל המגזרים בחברה הישראלית.
אפיקי פעולה > ארגונים מייסודה של דרור-ישראל

המעורר - מרכז לחינוך בלתי פורמלי בין תחומי, אשר שם לו למטרה לעורר את השיח החברתי-ערכי בכל שדרות החברה הישראלית. המרכז הוקם ב-1996 ומפעילים אותו כ-200 מדריכים מרחבי הארץ. המרכז פועל במתכונות שונות (סמינרים מרוכזים, סיורים בחברה הישראלית, "חדר מורים משוחח", הרצאות, מסעות לפולין ועוד) בהתאם למסגרת החינוכית הפורמלית איתה הוא עובד. שם המרכז לקוח מעיתון ציוני בעל שם זהה (ראו ערך) אותו ייסד י.ח. ברנר בשנת 1906 בלונדון.
הרשת - הסתדרות הצעירים - "הרשת" מאגדת בני הנוער והצעירים בגילאי 14–25 במטרה ללוות את כניסתם של בני הנוער אל עולם המבוגרים, דרך סיוע בתחומי המפתח של העבודה, הצרכנות והתרבות.
דרור בתי חינוך - (לשעבר רשת "מקצוע ועבודה") עמותה שנוסדה בשנת 1982 על ידי הסתדרות הנוער העובד והלומד על מנת לייצר מענה לאוכלוסיות של נוער מנותק ונוער בסיכון.
פיתוח סביבות חינוכיות לימודיות ומשלימות לנוער מנותק ולנוער בסיכון, שמטרתן להקנות מסגרות השתייכותיות, חיזוק הדימוי העצמי, הקניית מיומנויות למידה ושילוב במסגרות נורמטיביות של לימודים, תעסוקה והכנה לגיוס לצה"ל.
פיתוח מסגרות התנדבות של בני-נוער ומבוגרים, עם דגש על פעילויות חינוכיות, לימודיות וחברתיות עם ולמען בני נוער וילדים בעלי קשיים בתחומים לימודיים וחברתיים.
דרור לנפש - הוצאת ספרים שנועדה לקדם שיח בנושאים בהם התנועה עוסקת, ביניהם - ציונות, כלכלה, יהדות וחינוך.
בית היוצר - איגוד סדנאות חינוכיות המאפשרות במת מפגש בלתי פורמלית ויצירתית.
המרכז החינוכי להתחדשות שתפנית - מרכז חינוכי הממוקם בקיבוץ רביד ומארח הן פעילות תנועתית (סמינרים, ימי עיון וכדומה) והן פעילות חוץ-תנועתית.
הוועד למאבק ברצח עם - ארגון יהודי וכלל אנושי. פועלים למניעת רצח עם ומעשי זוועות באשר הם. נאבקים להכרה במעמדם של פליטים ניצולי רצח עם בישראל.
אפיקי פעולה > קואליציות ומאבקים ציבוריים

דרור ישראל מובילה ומשתתפת במאבקים ציבוריים רבים במטרה לקדם את מטרותיה בחברה הישראלית ובמוסדות הנבחרים. מאבקים אלו מיועדים להגברת השוויון בין אדם לאדם, לצמצום הפערים ולהפסקת כל צורה של ניצול, גזענות ואי-צדק במדינת ישראל.
מאבק בהפרטת הקרקעות במדינת ישראל במסגרת קואליציה בשם מטה המאבק בהפרטת קרקעות ישראל. שהוקמה בקיץ 2009
מאבק לצדק חברתי במסגרת קואליציה בשם הפורום לצדק חברתי. שהוקמה בקיץ 2011
מאבק בגילויי גזענות והסתה במסגרת קואליציה בשם לעולם אדם.
עיצוב זיכרון רצח רבין סביב שמירה על אופייה הדמוקרטי של מדינת ישראל במסגרת קואליציה בשם זוכרים את הרצח. נאבקים על הדמוקרטיה. שהוקמה בקיץ 2012
מאבק להסדרת מעמדם של פליטים בישראל במסגרת קואליציה בשם הקונצנזוס הישראלי שהוקמה בספטמבר 2014
מאבק ברצח העם היזידי במסגרת קואליציה בשם מטה הסיוע הישראלי ליזידים שהוקמה בספטמבר 2014
מבצע חום אנושי במטרה לספק ציוד חורף לעקורים בסוריה. המבצע נערך ב-3 חורפים בין 2014–2017 בשיתוף עם ארגון עזרה ישראלית מוטסת וכלל עשרות מוקדים לתרומת ציוד.
ביקורת על התנועה

מספר כתבות ופרסומים מתחו ביקורת על התנועה. המבקרים טענו שהתנועה מחייבת את חבריה לעבוד בחינוך בלבד והיא מאפשרת להם ללמוד במסלול חינוך אחד בלבד בבית ברל, ושכתוצאה מכך, בוגר אשר עוזב את התנועה מוצא עצמו עם כישורים מוגבלים. בנוסף נאמר כי התנועה אינה מאפשרת לחבריה לשרת בצה"ל מחוץ למסגרת הנח"ל או לטייל בחו"ל אחרי צבא. לפי טענות נוספות התנועה כופה על חבריה חיים בצמצום, וכל הוצאה דורשת דיון והחלטה משותפת וכתוצאה מכך נסמכים החברים על תמיכה כלכלית מהוריהם. דרור־ישראל הכחישה את הטענות.
לקריאה נוספת

אבינועם גרנות, הנוער העובד והלומד - ציוני דרך חלק ב' 1980-2011, אתר "מאמרים"
הערות שוליים

↑  רשימת קיבוצים, התנועה הקיבוצית(הקישור אינו פעיל, 28.5.2020)
↑  קיבוצים עירוניים וקבוצות שיתופיות-משימתיות בישראל, אנשים בישראל- המדריך לחברה הישראלית, מוסד שמואל נאמן לחקר מדיניות לאומית
↑  אודות דרור ישראל, באתר דרור ישראל
↑  החלטות מזכירות החניכים הארצית של תנועת הנוער 18.11.08, מתוך החלטה מספר 1
↑  שובל גבע, פרס יגאל אלון לתנועת הבוגרים של הנוע"ל, באתר mynet‏ קיבוץ, 24 במרץ 2011
↑  "מרד נעורים בנוער העובד והלומד". אורכב מ-המקור ב-2018-11-11. נבדק ב-2018-11-10.
↑  ניצן פינקו, דו"ח ביקורת: הנוער העובד והלומד העלימו עשרות מליוני שקלים של תנועת בני המושבים, באתר "המקום הכי חם בגיהנום", 17 באוקטובר 2018
↑  חווקה פולמן-רבן, דברים בבית, גיליון מידע פנימי מס' 31, בית לוחמי הגטאות 29 בדצמבר 1998
↑  פסח האוספטר, מתוך נאום בבית העלמין של לוחמי הגיטאות, יום השואה, תשס"ו, 24 באפריל 2006
↑  מושג שטבע וולטר בנימין
↑  קיבוצי מחנכים, אתר דרור ישראל
↑  המעורר, מרכז לחינוך בלתי פורמלי רב-תחומי
↑  הרשת - הסתדרות הצעירים בישראל
↑  דרור בתי חינוך, מתוך אתר רשת "דרור בתי חינוך"
↑  דרור לנפש
↑  בית היוצר, מתוך אתר בית היוצר- איגוד סדנאות חינוכיות
↑  הוועד למאבק ברצח עם
↑  עינת פז פרנקל, ‏רפורמת הקרקעות של בנימין נתניהו תעמוד למבחן בג"ץ, באתר גלובס, 28 בינואר 2010
↑  הפורום לצדק חברתי באתר דרור ישראל
↑  לעולם אדם
↑   אלישיב רייכנר, ‏זכרון רצח רבין: אפשר גם אחרת, בעיתון מקור ראשון, 14 בנובמבר 2019
↑  הקונצנזוס הציוני
↑  מטה הסיוע הישראלי ליזידים באתר הוועד למאבק ברצח עם
↑  דוד טברסקי, ‏בפעם השלישית: בני נוער מובילים מבצע איסוף תרומות למען הפליטים הסורים, באתר דבר העובדים בארץ ישראל, 7 בינואר 2018
↑  תומר מיכלזון, ‏החיים בתנועה מזכירים את העולם החרדי, באתר ‏מאקו‏, 29 באפריל 2015
↑   אמיתי זיו, דרור ישראל היא לא כת; למה בכל זאת עזבתי אותה?, באתר TheMarker‏, 15 ביוני 2015; ערן גפשטיין, ביקורת אישית וציבורת על תנועת דרור-ישראל, ‏12 ביוני 2015
↑   טלי חרותי-סובר, מה בדיוק מפחיד חלק מההורים של חברי תנועת דרור ישראל?, באתר TheMarker‏, 12 ביוני 2015
| --- | --- |
בקרת זהויות :  NLI: 987007463673605171  VIAF: 234838048   WorldCat (עם VIAF): 234838048 
חברי קיבוץ המחנכים במצפה רמון לובשים חולצות של תנועת דרור-ישראל.
סמל תנועת "דרור-פרייהייט"
חניכים ב"בית למדע ועמדה" בעכו
שמחה רותם עם חניכות הנוער העובד והלומד
פעילי תנועת דרור ישראל בהפגנה ב-2011.
דוכן מכירה של הוצאה לאור "דרור לנפש", מבית תנועת דרור-ישראל בהפגנת מחאה כנגד המדיניות החברתית כלכלית בישראל, 2012
חניכי תנועות הנוער, ביניהם הנוער העובד והלומד, מניפים שלט הקורא לעצור את ספר ההלכה הגזעני "תורת המלך".
El Dorado (אלבום של 24kGoldn)

El Dorado (בעברית: אל דוראדו) הוא אלבום הבכורה של הראפר האמריקאי 24kGoldn. הוא יצא לאור ב-26 במרץ 2021 על ידי חברות התקליטים רקורדס וקולומביה רקורדס. מתוך האלבום יצאו שלושה סינגלים.
רשימת רצועות

| El Dorado> מס' | El Dorado> שם | El Dorado> משך | El Dorado>  | El Dorado>  | El Dorado>  | El Dorado>  | El Dorado>  | El Dorado>  | El Dorado>  |
| --- | --- | --- | --- | --- | --- | --- | --- | --- | --- |
| 1. | The Top  | 3:16 |  |  |  |  |  |  |  |
| 2. | Love or Lust  | 3:33 |  |  |  |  |  |  |  |
| 3. | Company (בהשתתפות פיוצ'ר)   | 2:56 |  |  |  |  |  |  |  |
| 4. | Outta Pocket  | 2:27 |  |  |  |  |  |  |  |
| 5. | Coco (בהשתתפות דה-בייבי)   | 2:22 |  |  |  |  |  |  |  |
| 6. | Butterflies  | 3:40 |  |  |  |  |  |  |  |
| 7. | Breath Away  | 2:51 |  |  |  |  |  |  |  |
| 8. | Yellow Lights  | 2:26 |  |  |  |  |  |  |  |
| 9. | 3, 2, 1  | 2:12 |  |  |  |  |  |  |  |
| 10. | Empty (בהשתתפות סוואה לי)   | 2:43 |  |  |  |  |  |  |  |
| 11. | Cut It Off  | 2:35 |  |  |  |  |  |  |  |
| 12. | Don't Sleep  | 3:27 |  |  |  |  |  |  |  |
| 13. | Mood (בהשתתפות איאן דיור)   | 2:20 |  |  |  |  |  |  |  |
| משך כולל: | משך כולל: | 36:49 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  איטליה | מצעד האלבומים האיטלקי | 77 |
|  אירלנד | מצעד האלבומים האירי | 85 |
|  ארצות הברית | בילבורד 200 | 22 |
|  ארצות הברית | מצעד האלבומים האלטרנטיביים | 3 |
|  הולנד | מצעד 100 האלבומים ההולנדיים | 83 |
|  נורווגיה | VG-lista | 9 |
|  פינלנד | המצעדים הפיניים הרשמיים | 31 |
|  פלנדריה | אולטראטופ 50 | 124 |
|  קנדה | מצעד האלבומים הקנדי | 7 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 26 במרץ 2021 | תקליטור • תקליט • הורדה דיגיטלית | רקורדס • קולומביה |  |
הערות שוליים

1 2  24kGoldn To Release Debut Album ‘El Dorado’ on March 26, hiphop (באנגלית)
↑  El Dorado by 24kGoldn, Apple Music
| --- | --- |
בקרת זהויות :  MusicBrainz release group: 499a3f73-ca91-4a3a-8b81-0d1ace0ecaa8
El Pañuelo

El Pañuelo (באנגלית: The Handkerchief; בעברית: המטפחת) הוא שיר שהוקלט על ידי הזמר האמריקאי רומיאו סנטוס והזמרת-יוצרת הספרדייה רוסליה. הוא יצא לאור ב-2 בספטמבר 2022 בהוצאת חברת התקליטים סוני מיוזיק לטין כסינגל השלישי מתוך אלבום האולפן החמישי של סנטוס Formula, Vol. 3 ‏(2022). השיר, מסוגת הבצ'אטה, נכתב והופק על ידי שני המבצעים לצד דייגו רמון חימנס, אלכסנדר קאבה, חואקין דיאז ורמון אי. חימנס. הוא דוגם את הרצועה "No Sé Qué Hacer" משנת 1985, בביצוע קרלוס מנואל "El Zafiro".
וידאו קליפ נלווה ל-"El Pañuelo" שצולם באולפן מקורה בלוס אנג'לס והופק על ידי חברת קנדה ופארק פיקצ'רס שותף ביוטיוב עם יציאת השיר עצמו. מבחינה מסחרית, "El Pañuelo" נכנס למצעדי השירים ברחבי העולם, כולל בילבורד גלובל 200, ומצעד השירים הלטיניים של בילבורד. הוא הגיע למקום השביעי במצעד הסינגלים הספרדי.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 134 |  |
|  ארגנטינה | ארגנטינה הוט 100 | 83 |  |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 23 |  |
|  ארצות הברית | מצעד השירים הלטיניים | 24 |  |
|  הרפובליקה הדומיניקנית | מוניטור לטינו | 19 |  |
|  ספרד | PROMUSICAE | 7 |  |
|  פרו | מוניטור לטינו | 20 |  |
נתוני מכירות

| מקום | תארים | מכירות |
| --- | --- | --- |
| ספרד (PROMUSICAE) | זהב | 30,000 |
 מכירות + הזרמת מדיה בלבד